PMIndiaData/PMIndiaSum huggingface dataset:
وزیراعظم نے جناب سی راجاگوپالا چاری کو ان کی جینتی پر خراج عقیدت پیش کیا

نئی دہلی،10 دسمبر، 2021 / وزیراعظم جناب نریندر مودی نے جناب سی راج گوپالا چاری کو ان کی جینتی پر خراج عقیدت پیش کیا ہے۔ ایک سلسلے وار ٹوئیٹ میں وزیراعظم نے کہا ہے کہ ‘‘جناب سی راج گوپالا چاری کو ان کی جینتی پر خراج عقیدت ۔ انہیں جدوجہد آزادی میں ان کے تعاون ، انتظامی اور دانشورانہ لیاقت کے لیے یاد کیا جاتا ہے گورنر جنرل کے طور پر راجا جی کے حلف لینے کی ایک جھلک اور انہیں بھارت رتن دیئے جانے سے متعلق نوٹیفکیشن شیئر کر رہا ہوں۔ https://t.co/psAnq7i9bo راجا جی ہر حلقے میں قابل ستائش رہنما تھے ۔ ان کے زبردست بہی خواہوں میں سے ایک سردار پٹیل تھے۔ یہ اُس خط کا ایک حصہ ہے جو سردار پٹیل نے راجا جی کو اُس وقت لکھا تھا جب انہوں نے بھارت کے گورنر جنرل کا عہدہ سنبھالا تھا۔’’ https://t.co/FN2N2FNAs6
ایسٹر کے موقع پر عوام کو وزیر اعظم کی مبارکباد

نئیدہلی۔ یکم اپریل2018؛ وزیراعظم جناب نریندر مودی نے ہم وطنوں کو ایسٹر کے موقع پر مبارکباد دی ہے۔ وزیر اعظم نے کہا ’’ایسٹر کی مبارکباد! میں امید کرتا ہوں کہ خوشی کا یہ دن یکجہتی، امن اور بھائی چارے کے رشتے کو مضبوط کرے گا۔میری دعا ہے کہ عیسی مسیح کے نیک خیالات اور نظریات ، سماج میں خدمت کا جذبہ پیدا کرنے اور مثبت تبدیلی لانے کے لیے لوگوں کی حوصلہ افزائی کرے۔‘‘
وزیراعظم نے افسانوی بنگالی اداکار سمترا چٹرجی کے انتقال پر تعزیت کا اظہار کیا ہے

نئی دہلی،15 نومبر ، وزیر اعظم جناب نریندر مودی نے افسانوی بنگالی اداکار سمترا چٹرجی کے انتقال پر تعزیت کا اظہار کیا ہے۔ ایک ٹوئٹ میں وزیر اعظم نے کہا ہے ’’جناب سمترا چٹرجی کا انتقال سنیما کی دنیا، مغربی بنگال اور بھارت کی ثقافتی زندگی کے لیے ایک زبردست نقصان ہے۔ اپنے کاموں کے ذریعے انھوں نے بنگالی احساسات، جذبات اور اخلاقی اقدار کا اظہار کیا ہے۔ ان کے انتقال سے بہت ا فسوس ہوا۔ ان کے کنبے کے افراد اور مداحوں کے لیے تعزیت۔ اوم شانتی‘‘۔
وزیر اعظم نے دوسرے قومی یوتھ پارلیمنٹ فیسٹیول کے   فاتحین اور فائنل پینالسٹ کی ستائش کی

وزیراعظم جناب نریندر مودی نے دوسرے قومی یوتھ پارلیمنٹ فیسٹیول کے فاتحین اور حتمی پینل میں آنے والوں کی ستائش کی۔ ویڈیو کانفرنس کے ذریعے تقریب سے خطاب کرتے ہوئے وزیراعظم نے کہا کہ ‘‘ آج آپ لوگوں نے جو مکالمہ پیش کیا ہے اور بات چیت کی ہے، وہ بہت ہی اہم ہے۔ جب میں آپ کی باتیں سن رہا تھا، تو میرے ذہن میں یہ خیال آیا کہ میں اپنے ٹوئیٹر ہنڈل سے آپ کی پیشکش کو ٹوئیٹ کروں، نہ صرف آپ تین فاتحین کی بلکہ ریکارڈ شدہ مواد دستیاب ہو، تو میں ان تمام لوگوں کی تقاریر کو ٹوئیٹ کرنا چاہوں گا، جو کل حتمی پینل میں تھے۔’’ وزیراعظم کے ٹوئیٹ ذیل میں دیکھے جا سکتے ہیں:
لوک سبھا کے عام انتخابات 2019 کے نوٹی فکیشن کو کابینہ کی منظوری

نئی دلّی ، 13 مارچ ؍وزیر اعظم جناب نریندر مودی کی قیادت میں مرکزی کابینہ نے عوامی نمائندگی ایکٹ 1951 کی شق 14 کی ذیلی شق (2) کے تحت لوک سبھا کے عام انتخابات 2019 کے لئے نوٹی فکیشن جاری کئے جانے کو اپنی منظوری دے دی ہے ۔ اس نوٹی فکیشن سے بھارت کے انتخابی کمیشن کے ذریعہ تجویز کردہ تاریخوں پر پارلیمانی حلقوں کے لئے عوامی نمائندے منتخب کئے جائیں گے ۔ اس نوٹی فکیشن کے جاری کئے جانے سے 17 ویں ایوان نمائندگان کے لئے انتخاب کا عمل شروع ہو جائے گا ۔ ۔ ۔ ۔ ۔ ۔ ۔
جی ٹونٹی سربراہ اجلاس سے وزیراعظم کا خطاب، تیسرا اجلاس: پائیدار ترقی

معززین، کورونا کی وجہ سے گزشتہ ڈیڑھ سال کے دوران دنیا میں پائیدار ترقیاتی مقاصد کے حصول کی رفتار میں کمی آئی ہے۔ اس عالمی وبا سے انفرادی ملکوں کے درمیان، سماجی گروپوں کے درمیان، مرد اور خواتین کے درمیان اقتصادی فرق اور نا ہمواری میں مزید اضافہ ہوا ہے۔ یہ بہت ضروری ہے کہ کووڈ سے بحالی کے بعد ہماری سب سے زیادہ ترجیح ایس ڈی جیز، ایل ڈی سیز پر ہونی چاہیے اور خاص طور پر افریقہ اور چھوٹے جزیرہ پر مشتمل ملکوں کو خصوصی مدد کی ضرورت ہوگی۔ اس ضمن میں اٹلی نے پہلی مرتبہ جی ٹونٹی کے ترقی کے وزراء کی ایک میٹنگ منعقد کرانے سے متعلق پہل کی ہے۔ میں اس کا خیر مقدم کرتا ہوں۔ معززین، بھارت کو جنوب۔ جنوب ترقیاتی اشتراک کا وسیع تجربہ ہے۔ بھارت خود ترقی کی ایک ثابت شدہ سرزمین ہے۔ ہمارا ترقی کا سفر، دوسرے ترقی پذیر ملکوں کو بہت سے نمونے اور سانچے پیش کرسکتا ہے۔ خواہ یہ ڈیجیٹل کنکٹی وٹی ہو، مالیاتی شمولیت ہو یا بچوں کےلئے ٹیکہ کاری ہو، بھارت کے پاس تمام تر مسائل کا طے شدہ اور معیاری حل نکالنے کی استناد حاصل ہے۔ بھارت ان طریق کار کو دوسرے ترقی پذیر ملکوں کو دستیاب کرانے کے لئے ہمیشہ ہی تیار رہتا ہے۔ ہم نے اپنے بہت سے ڈیجیٹل طریق کار کو عام کیا ہے اور وہ تمام بنی نوع انسان کےلئے دستیاب ہیں۔ ہم اپنے جی ٹونٹی کے ساجھیدار ملکوں کے ساتھ اشتراک کرنا چاہتے ہیں تاکہ بھارت کے تجربات سے دیگر ترقی پذیر ملکوں کو مطلع کیا جاسکے۔ معززین، یہ عمل کی دہائی کا پہلا سال ہے۔ یہ ہماری مشترکہ ذمہ داری ہے کہ ہم عالمی بحالی کے فائدوں سے تمام ملکوں کو مستفید کرائیں۔ اس سلسلے میں جی ٹونٹی کا کردار بہت اہمیت کا حامل ہے۔ اعلانِ دستبرداری: یہ وزیراعظم کے کلمات کا ممکنہ ترجمہ ہے۔ اصل تقریر ہندی میں کی گئی تھی۔ ۔۔۔۔۔۔۔۔۔۔۔ ش ح۔ع م۔ن ا۔
وزیر اعظم نےلوگوں سے پدم ایوارڈ کے لئے متاثر کن لوگوں کو نامزد کرنے کو کہا

نئی دہلی۔ 11 جولائی وزیر اعظم ، جناب نریندر مودی نے عوام سے کہا ہے کہ وہ پدم ایوارڈکے لئےایسے لوگوں کو نامزد کریں جو زمینی سطح پر غیرمعمولی کام کر رہے ہیں لیکن ان کے بارے میں زیادہ معلومات نہیں ہیں۔ نامزدگی 15 ستمبر تک کی جا سکتی ہے۔ ایک ٹویٹ میں ، وزیر اعظم نے کہا ، "ہندوستان میں ایسے بہت سے باصلاحیت لوگ موجود ہیں ، جوزمینی سطح پر غیر معمولی کام کر رہے ہیں۔ ہم اکثر ان میں سے زیادہ کے بارے میں نہیں جانتے ہیں ، کیا آپ ایسے متاثر کن لوگوں کو جانتے ہیں؟ آپ انہیں عوام کے پدم ایوارڈکے لئے نامزد کرسکتے ہیں۔ نامزدگی 15 ستمبر تک کی جا سکتی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیراعظم نے اوڈیشہ میں سمندری طوفان فونی سے متاثرہ علاقوں کا فضائی جائزہ لیا ، صورتحال کا جائزہ لیا

نئیدہلی06 مئی۔وزیراعظم جناب نریندر مودی نے آج تین مئی 2019 کو ریاست میں آنے والے سمندری طوفان فونی سے پیداشدہ صورتحال کا جائزہ لینے کے لئے دورہ کیا۔انہوں نے پیپلی ،پوری ،کونارک ، نیم پاڑہ اوربھوبنیشور کا فضائی جائزہ لیا۔ گورنر پروفیسر گنیشی لال وزیراعلیٰ جناب نوین پٹنائک اور پٹرولیم اورقدرتی گیس کے مرکزی کابینہ وزیر جناب دھرمیندر پردھان بھی فضائی جائزے میں وزیر اعظم کے ہمراہ تھے۔ اس کے بعد وزیراعظم نے طوفان سے ہونے والے نقصانات اور راحت اور باز آباد کاری کے لئے کئے گئے اقدامات کے جائزے کے لئے ریاست اور مرکزی حکومت کے سینئیر افسران کی ایک میٹنگ کی ۔وزیراعظم نے ریاست کو ہر ممکن امداد کا یقین دلایا۔انہوں نے ایک ہزار کروڑروپے مالیت کی فوری امداد کا اعلان کیا ۔ یہ رقم 19 اپریل 2019 کو ریاستی سرکار کے لئے جاری کی گئی ، جو 341 کروڑروپے کی رقم کے علاوہ ہے۔ انہوں نے ایک بین وزارتی مرکزی ٹیم کے ذریعہ مددکئے جانے کے بعد مزید امدادکاوعدہ کیا۔ وزیراعظم نے اوڈیشہ کے عوام کے ساتھ پوری یگانگت کا اظہار کیا ۔انہوں نے کہا کہ مرکزی حکومت نہ صرف فوری راحت کے تئیں پوری طرح عہد بند ہے بلکہ ریاست کی تعمیر نوکو یقینی بنانے کی بھی پابند ہے۔ انہوں نے لوگوں کے جانی نقصان میں خاطر خواہ کمی لانے میں مصنوعی سیارچے سے حاصل کی گئی تصاویر اور موسم کی پیش گوئی کرنے والی جدید ترین تکنیک سمیت ٹکنالوجی کے اہم رول کو سراہا ۔انہوں نے کہا کہ تکنیکی صلاحیتوں اور انسانی ربط ضبط کے تال میل کی وجہ سے آخری کونے کے متاثرین تک بھی رسائی ممکن ہوئی ہے۔دس لاکھ سے زیادہ لوگوںکو محفوظ مقامات تک پہنچانے میں ریاستی سرکار اور بھارت کے محکمہ موسمیات کی مشترکہ کوششوں کی وجہ سے جو بالکل صحیح پیش گوئیاں کی گئیں انہیں خاص طور پر وزیر اعظم نے سراہا۔ انہوں نے عوام اور ساحلی علاقوں میں رہنے والے ماہی گیروں کے صبروتحمل کو سراہا ۔ انہوں نے مرکزی اور ریاستی سرکار کے درمیان عمدہ تال میل پر بھی اطمینان کا اظہار کیا جس سے جانی نقصان میں خاطر خواہ کمی لانے میں مدد ملی۔ وزیر اعظم نے کہا کہ وہ اس طرح کے کسی سمندری طوفان سے ہونے والے نقصانات اورتباہی کی حد کو جانتے ہیں کیونکہ وہ خود بھی ایک ساحلی ریاست کے وزیر اعلیٰ رہ چکے ہیں۔ وزیراعظم نے یقین دلایا کہ مرکزی ٹیم بنیادی ڈھانچے ، ہاؤسنگ ، ماہی گیروں اور کھیتوں کو ہوئے نقصانات کا جائزہ لینے اورریاست میں راحت فراہم کرنے کے لئے جلد ہی ریاست کا دورہ کرے گی ۔ انہوں نے ریاستی اور مرکزی حکومت کے ، بجلی ، ٹیلی مواصلات ،ریلویز کے حکام کو ہدایت دی کہ وہ خدمات کی جلد سے جلد بحالی کو یقینی بنائیں ۔ انہوں نے سڑک اور زمینی ٹرانسپورٹ کو بھی ہدایت دی کہ وہ ٹوٹی ہوئی سڑکوں کو مرمت کرنے کے لئے موثر اقدامات کریں اور اس سلسلے میں ریاست کو تمام تر امداد فراہم کریں ۔ انہوں نے ہدایت دی کہ بیمہ کمپنیوںکو چاہئے کہ وہ فصل بیمے سے متعلق کسانوں کے دعووں کے جائزے کے لئے سیلاب سے متاثرہ علاقوں کا فوری طور پر جائزہ لینے کے لئے اپنے مشاہدین کو موقع پر روانہ کریں اورانہیں جلد از جلد راحت فراہم کریں۔ وزیراعظم نے طوفان کے سبب مرنے والوں کے لواحقین کے لئے دو ،دو لاکھ روپے اور شدید زخمی ہونے والوں کے لئے پچاس پچاس ہزار روپے کی امدادی رقم کا اعلان کیا ۔وزیراعظم نے ریاست کے عوام کو یقین دلایا کہ مرکزی حکومت مصیبت کی اس گھڑی میں ان کے ساتھ شانہ بہ شانہ ہے ۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیر اعظم نے ہندوستان میں ترقی کو رفتار دینے کے لئے مالی شعبے، ڈھانچہ جاتی اور فلاحی تدابیر پر تبادلہ خیال کے لئے ایک تفصیلی میٹنگ کی صدارت کی

نئی دہلی، 2 مئی 2020 ۔ وزیر اعظم نے موجودہ تناظر میں ترقی اور فلاح و بہبود کے کام کو رفتار دینے کے لئے ڈھانچہ جاتی اصلاحات کے ساتھ ساتھ مالی شعبے میں مداخلت کے توسط سے حکمت عملی پر تبادلہ خیال کے لئے ایک میٹنگ کی صدارت کی۔ وزیر خزانہ اور افسران کے ساتھ ہوئی اس میٹنگ میں وزیر اعظم نے ایم ایس ایم ای اور کسانوں کی مدد کرنے، لیکویڈٹی میں اضافہ کرنے اور کریڈٹ فلو کو مضبوط کرنے کے لئے حکمت عملیوں اور مداخلتوں پر صلاح و مشورہ کیا۔ وزیر اعظم نے کووڈ-19 کے پیش نظر مالی استحکام کو یقینی بنانے کے طریقوں اور وسائل کے علاوہ کاروبار کو موجودہ اثرات سے جلد باہر نکالنے کے لئے کی گئی تدابیر پر گفتگو کی۔ محنت کشوں اور عام آدمی کی فلاح و بہبود کے معاملے پر، وزیر اعظم نے کووڈ-19 کے سبب پیدا ہوئی رخنہ اندازیوں سے ہورہی دشواریوں کو دور کرنے کے لئے کاروباری سرگرمیوں میں تعاون دے کر روزگار کے مواقع پیدا کرنے کی ضرورت پر بھی زور دیا۔ وزیر اعظم نے پہلے کئے گئے اہم ڈھانچہ جاتی اصلاحات کو مضبوط کرنے کی ضرورت پر بھی زور دیا اور کارپوریٹ ایڈمنسٹریشن، کریڈٹ بازاروں اور بنیادی ڈھانچے کے شعبوں میں نئی ڈھانچہ جاتی اصلاحات پر بھی گفتگو کی۔ وزیر اعظم نے نئے ڈھانچہ جاتی پروجیکٹوں پر جلد کام شروع کرنے اور ڈھانچہ شعبے میں کاموں کو رفتار دینے کے لئے تیزی سے تدابیر کرنے کی ضرورت پر زور دیا، تاکہ کووڈ-19 کے سبب برباد ہوئے وقت کی بھرپائی کی جاسکے۔ انھوں نے اس خواہش کا اظہار کیا کہ قومی بنیادی ڈھانچے کے تحت نافذ کئے جانے والے پروجیکٹوں کا جائزہ اعلیٰ ترین سطح پر لیا جائے، تاکہ وقت کو ضائع ہونے سے بچایا جاسکے اور روزگار کی تخلیق بھی ممکن ہوسکے۔ میٹنگ میں اس معاملے پر بھی صلاح و مشورہ کیا گیا کہ مختلف وزارتوں کے ذریعے کئے گئے اصلاحی اقدامات کو مسلسل جاری رکھا جانا چاہئے اور سرمایہ کاری کی آمد اور سرمایے کی تعمیر میں آنے والی رکاوٹوں کو دور کرنے کے لئے پابند وقت طریقے سے کارروائی کی جانی چاہئے۔ میٹنگ میں مرکزی وزیر داخلہ، وزیر خزانہ، وزارت خزانہ کے سکریٹری کے علاوہ حکومت ہند کے دیگر سینئر افسر بھی موجود تھے۔
وزیر اعظم نے سابق وزیر اعظم جناب مُرار جی بھائی دیسائی کو خراج عقیدت پیش کیا

نئی دہلی،28فروری؍2022 وزیر اعظم جناب نریندر مودی نے سابق وزیر اعظم جناب مُرار جی بھائی دیسائی کو خراج عقیدت پیش کیا ہے۔ ایک ٹویٹ میں وزیر اعظم نے کہا؛ ’’میں اپنے سابق وزیراعظم جناب مُرار جی بھائی دیسائی کو خراج عقیدت پیش کرتا ہوں۔قوم کی تعمیر میں ان کے گرانقدر تعاون کے لئے وہ بڑے پیمانے پر قابل احترام ہیں۔انہوں نے ہندوستان کو مزید خوشحال بنانے کے لیے بھرپور کوششیں کیں۔ انہوں نے عوامی زندگی میں ہمیشہ دیانت داری پر زور دیا۔‘‘
وزیر اعظم نے لوک کلیان مارگ پر واقع اپنی رہائش گاہ پر  ناگالینڈ کی طالبات کے وفد کی میزبانی کی

وزیر اعظم نے آج دن کے شروع میں لوک کلیان مارگ پر واقع اپنی رہائش گاہ پر ناگالینڈ کی طالبات کے ایک وفد کی میزبانی کی۔ یہ وفد ایک بھارت شریشٹھ بھارت پہل کے حصہ کے طور پر دہلی کا دورہ کر رہا ہے۔ طالبات نے وزیر اعظم کے ساتھ اپنی ملاقات پر خوشی کا اظہار کیا۔ بے تکلفانہ بات چیت کے دوران، انہوں نے وزیر اعظم کے ساتھ متعدد موضوعات پر گفتگو کی اور ان کی رائے جاننے چاہیے، مثلاً نارتھ ایسٹ کے بارے میں ان کا وژن، ناگالینڈ میں ان کے تجربات، یوگ کی اہمیت وغیرہ۔ بات چیت کے دوران، وزیر اعظم نے ان طالبات سے دہلی کے متعدد سیاحتی مقامات کا دورہ کرنے سے متعلق ان کے تجربہ کے بارے میں پوچھا۔ انہوں نے ان طالبات سے دہلی میں قیام کے دوران پی ایم سنگرہالیہ اور نیشنل وار میموریل کا دورہ کرنے کا مشورہ دیا۔ وزیر اعظم کے ساتھ اس وفد کی ملاقات کا انتظام قومی کمیشن برائے خواتین نے کیا تھا۔
وزیر اعظم نے قومی اساتذہ ایوارڈ 2018 پانے والوں کے ساتھ بات چیت کی

نئی دہلی03؍ستمبر2019:وزیر اعظم جناب نریندر مودی نے آج لوک کلیان مارگ پر قومی اساتذہ ایوارڈ 2018ء پانے والوں کے ساتھ بات چیت کی۔ وزیراعظم نے ایوارڈ حاصل کرنے والوں کو ان کے امتیازی کام کے لئے مبارکباد دی۔انہوں نے ان سے درخواست کی کہ وہ ہر طالب علم کی زندگی میں یکسر تبدیلی لانے کے لئے اپنی سخت کوششیں جاری رکھیں۔ بات چیت کے دوران وزیر اعظم نے تدریسی معاون آلات کے طورپر ٹیکنالوجی کے استعمال کی اہمیت کے بارے میں گفتگو کی۔ انہوں نے اساتذہ سے کہا کہ وہ طلباء کے اندر غورو فکر کے جذبے کی حوصلہ افزائی کریں ، تاکہ وہ روز مرہ کے متعدد مسائل کا حل تلاش کرسکیں۔ انہوں نے انعام پانے والوں سے درخواست کی وہ بچوں کو ایک موقع دیں اور انہیں محدود نہ کریں۔ وزیر اعظم نے طلباء کے اندر تخلیقی صلاحیتوں کو متحرک کرنے کی ضرورت پر زور دیا۔ انہوں نے کہا کہ تخلیقی صلاحیتوں کی حوصلہ افزائی بچوں کے لئے ترغیباتی کام کرے گی اور انہیں خود سے مسابقت کرنے کے لائق بنائے گی۔ انہوں نے مزید کہا کہ متعدد امور کے تئیں طلباء کے نقطہ نظر کو سمجھنا اہم ہے۔ انہوں نے اساتذہ سے کہا کہ وہ وہ بچوں کے اندر زندہ دلی پیدا کریں اور انہیں ایسا بنائیں کہ وہ سیکھنے کا عمل جاری رکھیں۔ وزیر اعظم کے ساتھ بات چیت کرتے ہوئے انعام یافتگان نے اسکولوں میں مثبت تبدیلی لانے کے لئے اپنے یکسر تبدیلی لانے والے کاموں کے بارے میں بتایا ۔انہوں نے اس بات کا بھی ذکر کیا کہ کیسے اٹل ٹِنکرنگ لیبس نے طلباء کو جدت طرازی کرنے اور ٹیکنالوجی کا استعمال کرنے کا اہل بنایا ہے۔ فروغ انسانی وسائل کے مرکزی وزیر جناب رمیش پوکھریال اور فروغ انسانی وسائل کے وزیر مملکت جناب سنجے شمراؤ دھوترے بھی اس موقع پر موجود تھے۔
وزیراعظم نے ہماچل پردیش کے عوام کو ریاست کے یوم تاسیس کی مبارکباد دی

نئیدہلی۔25؍جنوری۔وزیراعظم جناب نریندر مودی نے ہماچل پردیش کے عوا م کو ان کی ریاست کے یوم تاسیس کی مبارکباد دی ہے۔ اس موقع پر وزیراعظم نے اپنی مبارکباد کے پیغام میں کہا ، ’’ہماچل پردیش کے یوم تاسیس کے موقع پر ہماچل پردیش کے عوام کو مبارکباد اور نیک خواہشات ، خدا کرے کہ قدرتی مظاہر اور شجاعت کی دولت سے مالامال یہ ریاست مستقبل میں مزید خوشحال ہوجائے ۔ میں دعا کرتا ہوں کہ ہماچل پردیش کے لوگوں کو خوشیوں اور بہتر تندرستی کی دولت ہمیشہ حاصل رہے۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ س ش ۔ع ن 25-01-2019
وزیر اعظم نے گاندھی جینتی کے موقع پر مہاتما گاندھی کو خراج عقیدت پیش کیا

وزیر اعظم جناب نریندر مودی نے مہاتما گاندھی کو ان کی جینتی پر خراج عقیدت پیش کیا ہے۔ جناب مودی نے گاندھی جی کو خراج عقیدت پیش کرنے کے لیے لوگوں سے کھادی اور دستکاری مصنوعات خریدنے کی بھی اپیل کی ہے۔ جناب مودی نے اس بات پر بھی زور دیا کہ یہ گاندھی جینتی اور بھی خاص ہے کیونکہ ہندوستان آزادی کا امرت مہوتسو منا رہا ہے۔ انہوں نے مہاتما گاندھی سے متعلق اپنے خیالات کا ایک ویڈیو بھی شیئر کیا ہے۔ ایک ٹویٹ میں، وزیر اعظم نے کہا؛ ’’ گاندھی جینتی کے موقع پر مہاتما گاندھی کو خراج عقیدت پیش کرتا ہوں ۔ یہ گاندھی جینتی اور بھی خاص ہے کیونکہ ہندوستان آزادی کا امرت مہوتسو منا رہا ہے۔ دعا ہے کہ ہم ہمیشہ باپو کے نظریات پر قائم رہیں۔ میں آپ سب سے بھی گزارش کرتا ہوں کہ گاندھی جی کوخراج تحسین پیش کرنے کے طور پر کھادی اور دستکاری کی مصنوعات خریدیں۔ ‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 10947
وزیر اعظم نے وارانسی میں دیو دیپاولی مہوتسو میں شرکت کی

نئی دہلی، 30 نومبر 2020: وزیر اعظم جناب نریندر مودی نے آج وارانسی میں دیو دیپاولی مہوتسو میں شرکت کی۔ تقریب سے خطاب کرتے ہوئے وزیر اعظم نے کہا کہ یہ کاشی کے لئے ایک اور خصوصی موقع ہے کیونکہ ماتا اناپورنا کی مورتی، جسے 100 برس قبل کاشی سے چرایا گیا تھا، ایک مرتبہ پھرواپس آرہی ہے۔ یہ کاشی کے لئے بہت بڑی خوش نصیبی ہے۔ انہوں نے کہا کہ ہمارے دیوی دیوتاؤں کی یہ قدیم مورتیاں ہمارے یقین اور ہمارے انمول ورثے کی علامت ہیں۔ وزیر اعظم نے کہا کہ اگر اس طرح کی کوششیں پہلے کی جاتیں تو ملک کو اس طرح کی متعدد مورتیاں دوبارہ حاصل ہوچکی ہوتیں۔ انہوں نے کہا کہ ہمارے لیے میراث کا مطلب ہے ملک کا ورثہ، جبکہ بعض لوگوں کے لئے یہ ان کے کنبے اور کنبے کا نام کی حیثیت رکھتا ہے۔ انہوں نے مزید کہا کہ ہمارے لئے ورثے کا مطلب ہے ثقافت، ہمارا یقین، ہمارے اقدار! دوسروں کے لئے یہ مورتیاں اور کنبے کی تصاویر ہو سکتی ہیں۔ وزیر اعظم نے گورونانک جی کو سماج اور نظام میں اصلاحات کی سب سے بڑی علامت قرار دیا۔انہوں نے کہا کہ جب کبھی سماج میں اور ملکی مفاد کے لئے تبدیلیاں لائی جاتی ہیں تو حزب اختلاف کی جانب سے غیر ضروری شور شرابہ کھڑا ہو جاتا ہے۔لیکن جب ان اصلاحات کی اہمیت واضح ہوجاتی ہے تو پھر سبھی اس سے خوش ہو جاتے ہیں۔ انہوں نے کہا کہ یہی سبق ہمیں گورونانک جی کی زندگی سے سیکھنا چاہئے۔ وزیر اعظم نے کہا کہ جب کاشی کے لئے ترقیاتی کاموں کا آغاز ہوا، تو اس پر مظاہرین نے خوب مظاہرے کیے۔ انہوں نے کہ جب کاشی نے فیصلہ کہ بابا کے دربار تک وشوناتھ گلیارا تعمیر کیا جائے گا تو مظاہرین نے اس پر بھی تنقید کی تھی، تاہم آج بابا کی مہربانی سے کاشی کو دوبارہ عزمت حاصل ہو رہی ہے۔ انہوں نے کہا کہ بابا کے دربار اور ماں گنگا کے درمیان صدیوں پرانے براہِ راست کنکشن کو از سر نو قائم کیا جا رہا ہے۔ وزیر اعظم نے مسرت کا اظہار کیا کہ بھگوان کاشی وشوناتھ کی مہربانی سے، انہیں کاشی میں روشنیوں کے تیوہار میں شرکت کرنے کا موقع حاصل ہوا۔ انہوں نے شہرِ قدیم کی عزمت کو یاد کیا اور کہا کہ کاشی صدیوں سے دنیا کی رہنمائی کرتا آیا ہے۔ وزیر اعظم نے کہا کہ کورونا وائرس کے نتیجے میں نافذ کی گئیں پابندیوں کی وجہ سے وہ اس شہر میں ، جو کہ ان کا حلقہ ہائے انتخاب بھی ہے، زیادہ نہیں آسکے، اور وہ اس خلاء کو بہت محسوس کرتے ہیں۔ انہوں نے کہا کہ وہ ایسے وقت میں بھی عوام سے کبھی دور نہیں ہوئے اور انہوں نے وبائی مرض کے دوران بھی انتظامی امور پر نظر بنائے رکھی۔ انہوں نے وبائی مرض کے دوران کاشی کے عوام کے ذریعہ دکھائے گئے عوامی خدمت کے جذبے کی ستائش کی۔
وزیراعظم نےرانی لکشمی بائی کو ان کی جینتی پر یاد کیا

وزیراعظم جناب نریندر مودی نے رانی لکشمی بائی کو ان کی جینتی پر یاد کیا۔ جناب مودی نے کہا کہ ان کی جرأت اور ملک کے لئے ان کے یادگار تعاون کو کبھی نہیں بھلایا جاسکتا۔ ایک ٹوئیٹ میں وزیراعظم نے کہا: ‘‘رانی لکشمی بائی کو ان کی جینتی پر یاد کررہا ہوں۔ ملک کے لئے ان کی جرأت اور ان کے یادگار تعاون کو کبھی بھلایا نہیں جاسکتا ہے۔ نوآبادیاتی حکمرانی کے خلاف ان کی ثابت قدمی تحریک کا ایک وسیلہ بنیں۔ پچھلے سال اس دن جھانسی کے اپنےدورے کی جھلکیاں شئیر کررہا ہوں۔’’
وزیراعظم نے ملیشیا کے سابق کابینی وزیر تُن ڈاکٹر ایس سامی ویلو کے انتقال پر تعزیت کا اظہار کیا

وزیراعظم جناب نریندر مودی نے ملیشیا کے پہلا پرواسی بھارتی سمّان ایوارڈ پانے والے، ملیشیا کے سابق کابینی وزیر تُن ڈاکٹر ایس سوامی ویلو کے انتقال پر گہرے دکھ کا اظہار کیا ہے۔ وزیراعظم نے ایک ٹوئیٹ میں کہا ہے کہ؛ ’’ملیشیا کے سابق کابینی وزیر اور ملیشیا کے پہلا پرواسی بھارتی سمّان ایوارڈ پانے والے تُن ڈاکٹر ایس سامی ویلو کے انتقال پر انتہائی صدمہ ہوا ہے، ان کے خاندان کے ساتھ دلی تعزیت کا اظہار کرتا ہوں۔ اوم شانتی!‘‘ ..۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ش ح۔ وا۔ ق ر۔ 10274U-
وزیر اعظم نے  والمیکی جینتی پر عوام کو مبارکباد دی ہے

نئی دہلی،31اکتوبر وزیر اعظم جناب نریندر مودی نے والمیکی جینتی پر عوام کو مبارکباد دی ہے۔ وزیر اعظم نے کہا ہے کہ ’’والمیکی جینتی پر آپ سبھی کو بہت بہت نیک خواہشات۔ سماجی ہم آہنگی، مساوات اور انصاف پر مبنی ان کے آدرش، خیالات ہم وطنوں کو ہمیشہ فیضان بخشتے رہیں گے‘‘۔
وزیر اعظم اور اسرائیل کے وزیر اعظم عالی جناب بنجامن نتن یاہو کے مابین ٹیلی فون پر گفت و شنید

نئی دہلی ،10جون2020: وزیر اعظم جناب نریندر مودی نے آج فون پر اسرائیل کے وزیر اعظم عالی جناب بنجامن نتن یاہو سے گفت و شنید کی۔انہوں نے وزیر اعظم نتن یاہو کے ذریعے حال ہی میں سنبھالے گئے عہدے کے سلسلے میں گرم جوشانہ مبارکباد پیش کی اور اعتماد جتایا کہ بھارت-اسرائیل شراکت داری وزیر اعظم نتن یاہوکی قیادت اور رہنمائی میں بالیدہ تر ہوتی رہے گی۔ دونوں رہنماؤں نے ان تمام مضمراتی شعبوں پر تبادلہ خیال کئے، جن میں بھارت اور اسرائیل کووڈ-19وبائی مرض کے پس منظر میں وسعت دے سکتے ہیں، ان میں ٹیکہ کاری، معالجاتی اور تشخیصی شعبے میں کی جانے والی تحقیق و ترقیاتی کوششیں بھی شامل ہیں۔ دونوں رہنماؤں نے دونوں ممالک کے ماہرین کی ٹیموں کے مابین جاری تبادلوں کو برقرار رکھنےاور اس طرح کے اشتراک کے ثمرات کو ساجھا کرنے پر بھی اتفاق کیا اور تسلیم کیا کہ انہیں بنی النوع انسان کے وسیع تر مفاد کے لئے دستیاب کرایاجا نا چاہئے۔ رہنماؤں نے باہمی ایجنڈے سےمتعلق اہم موضوعات پر بھی نظر ثانی کی اور اس امر پر بھی اتفاق کیا کہ پوسٹ کووڈ دنیا کی متعدد شعبوں میں باہمی مفید شراکت داری کے مزید مواقع فراہم کرے گی۔ بطور خاص انہوں نے صحتی ٹیکنالوجی، زرعی اختراع، دفاعی تعاون اور اطلاعات ٹیکنالوجی جیسے شعبوں میں مضبوط بھارت –اسرائیل اشتراک کے لئے پہلے سے موجود تعلقات کو وسیع تر بنانے کے سلسلے میں زبردست امکانات کا جائزہ لیا۔ دونوں رہنماؤں نے اس امر پر اتفاق کیا کہ وہ ایک دوسرے کے باقاعدہ رابطے میں رہیں گے اور جائزوں کو شیئر کریں گے اور بدلتے ہوئے عالمی منطر نامے میں ابھرتے ہوئے مواقع اور سامنے آنے والی چنوتیوں کے سلسلے میں ایک دوسرے سے مشورہ بھی کریں گے۔
وزیراعظم نے بزرگ تیلگواداکار جناب کائیکلا ستیہ نارائنا کے انتقال پر اظہار تعزیت کیا

وزیراعظم جناب نریندر مودی نے بزرگ تیلگو اداکار جناب کائیکلاستیہ نارائنا کے انتقال پر اپنے گہرے رنج وغم کااظہار کیا ہے۔ وزیراعظم نے ٹوئیٹ میں کہا؛ ’’معروف فلمی شخصیت جناب کائیکلاستیہ نارائنا گرو کے انتقال پر مجھے صدمہ ہے ۔ وہ کئی نسلوں میں اپنی یادگار اداکاری کی صلاحیتوں اور ان کے ذریعے ادا کیے گئے مختلف کرداروں کی بنا پر مقبول تھے۔ میری ہمدردیاں ان کے اہل کنبہ اور ان کے مداحوں کے ساتھ ہیں۔ اوم شانتی‘‘۔ ۔۔۔۔۔۔۔۔۔۔۔ ش ح۔س ب۔ ع ن۔
ٹیکسٹائل کے شبعے  کو  تقویت فراہم کرنے کی غرض سے ریاستی اور مرکزی ٹیکسوں سے  استثنائی  کی اسکیم  کو کابینہ کی منظوری

نئی دہلی، 7 مارچ / وزیراعظم جناب نریندر مودی کی صدارت میں ٹیکسٹائل کے شبعے کو تقویت فراہم کرنے کی غرض سے ریاستی اور مرکزی ٹیکسوں سے استثنائی کی اسکیم کو کابینہ نے منظوری دے دی ہے۔ ا س سے حکومت پوشاک کی درآمدات اور میڈ اپ کو صفر شرح پر لانے کے لئے متعدد اقدامات کرنے کے قابل بنے گی۔ فوائد: مجوزہ اقدامات سے ٹیکسٹائل کے شعبے کے مسابقتی بننے کی امید ہے۔ پوشاک اور میڈ اپ شعبے کے لئے تمام ریاستی اور مرکزی ٹیکس /محصولات کی استثنی سے صفر شرح سے برآمدات ہوں گی اور اس طرح برآمدات کی منڈیوں میں ہندستان کی مسابقتی صلاحیتوں کو فروغ حاصل ہوگا اور ٹیکسٹائل نیز پوشاک شعبے کی ہمہ جہت اور مساوی نمو یقینی ہوگی۔ ۔۔۔۔۔۔۔۔۔۔۔ م ن ۔ش س ۔ ج۔
وزیر اعظم  نے خواتین کا ایشیا کپ جیتنے پر بھارتی خواتین کرکٹ ٹیم کو مبارکباد پیش کی

وزیر اعظم جناب نریندر مودی نے 7واں خواتین ایشیا کپ جیتنے پر بھارتی خواتین کرکٹ ٹیم کو مبارکباد پیش کی ہے۔ بین الاقوامی کرکٹ کونسل کے ٹوئیٹ کے جواب میں، وزیر اعظم نے کہا؛ ’’ہماری خواتین کرکٹ ٹیم اپنے تحمل اور مہارت کے بل بوتے پر ہمیں فخر کا احساس کراتی ہے! خواتین کا ایشیا کپ جیتنے پر ٹیم کو مبارکباد۔ انہوں نے شاندار مہارت اور ٹیم ورک کا مظاہرہ کیا۔ کھلاڑیوں کو ان کی آئندہ کوششوں کے لیے نیک خواہشات۔‘‘
وزیر اعظم نے وجے دِوس کے موقع پر 1971 ء میں جنگ  لڑنےوالے فوجیوں کو  خراج تحسین پیش کی

نئی دہلی،16 دسمبر / وزیر اعظم جناب نریندر مودی نے وجے دوس کے موقع پر 1971 ء کی جنگ لڑنے والے فوجیوں کو سلامی پیش کی ۔ وزیر اعظم نے کہا کہ وجے دوس کے موقع پر ہم 1971 ء کی جنگ لڑنے والے فوجیوں کو ، جنہوں نے اپنی لگن سے ہمارے ملک کی حفاظت کی ، کو سلامی پیش کرتا ہوں ۔ ہر ایک ہندوستانی کو ان کی بہادری اور خدمات پر فخر ہے ۔ ( م ن ۔ ج ۔ ع ا ۔
رجسٹریشن آف مارکس کے مقصد کے لئے سامان اور خدمات کی بین الاقوامی درجہ بندی کے لئے نائس معاہدہ کی تجویز کو کابینہ کی منظوری

نئی دلّی ، 13 مارچ ؍وزیر اعظم جناب نریندر مودی کی قیادت میں مرکزی کابینہ نے مارکہ کے اندراج کے مقصد کے لئے سامان اور خدمات کی بین الاقوامی درجہ بندی کے لئے نائس معاہدہ کی تجویز،رجسٹریشن آف مارکس کے مقصد کے لئے سامان اور خدمات کی بین الاقوامی درجہ بندی کی تجویزکو اپنی منظوری دے دی ہے ۔ معاہدوں کی مذکورہ تجاویز کی منظوری سے ٹریڈ مارک اور ڈیزائن کی درخواستوں کے نظام کی درجہ بندی سے بھارت میں حقو ق املاک دانش کے لئے مدد فراہم ہو گی ۔ ۔ ۔ ۔ ۔ ۔ ۔  م ۔ ر ۔ ر۔
وزیراعظم نے لوگوں کو عیدالفطر کی مبارکباد دی

وزیر اعظم جناب نریندر مودی نے عید الفطر کے پرمسرت موقع پر لوگوں کو مبارکباد دی ہے۔ وزیر اعظم نے ٹویٹ کیا: "عید الفطر پر نیک خواہشات۔ دعا ہے کہ یہ مبارک موقع ہمارے معاشرے میں اتحاد اور بھائی چارے کے جذبے کو بڑھائے۔ ہر ایک کو اچھی صحت اور خوشحالی نصیب ہو۔
ہم مشترکہ طور پر ،ہند۔بنگلہ دیش دوستی کے قیام کے اپنے 50 سال مکمل ہونے کو یاد کررہے ہیں اور جشن منارہے ہیں:وزیر اعظم

وزیر اعظم جناب نریندر مودی نے کہا کہ ہم مشترکہ طور پر ،ہند۔بنگلہ دیش دوستی کے قیام کے اپنے 50 سال مکمل ہونے کو یاد کررہے ہیں اور جشن منارہے ہیں ۔ وزیر اعظم نے اپنے ٹویٹ پیغام میں کہا: آج ہندوستان اور بنگلہ دیش میتری دوس کا جشن منارہے ہیں ۔ ہم مشترکہ طور پر ،ہند۔بنگلہ دیش دوستی کے قیام کے اپنے 50 سال مکمل ہونے کو یاد کررہے ہیں اورجشن منارہے ہیں۔میں عزت مآب شیخ حسینہ کے ساتھ کام کرنے کے سلسلے کو جاری رکھنے اور ہمارے رابطوں کو مزید توسیع دینے اور گہرا کرنے کی امید کرتا ہوں۔
وزیر اعظم نریندر مودی کی بل گیٹس سے ملاقات

نئی دلّی، 18 نومبر /وزیر اعظم جناب نریندر مودی نے بل اینڈ میلنڈا گیٹس فاؤنڈیشن کے کو چیئر مین مسٹر بل گیٹس سے ان کے سہ روزہ دورہ بھارت کے دوران آج ملاقات کی۔ ان دونوں کی گزشتہ ملاقات اقوام متحدہ کی جنرل اسمبلی کی میٹنگ کے شانہ بہ شانہ نیو یارک میں ہوئی تھی۔ مسٹر بل گیٹس نے زراعت، صفائی ستھرائی، تغذیہ، صحت پر خصوصی توجہ مرکوز کرنے کے ساتھ سسٹین ایبل ڈیولپمنٹ گولز (ایس ڈی جی) کی کوششوں میں حکومت ہند کی مدد کرنے کے لئے اپنے فاؤنڈیشن کی عہد بستگی کے عزم کو دوہرایا۔ مسٹر بل گیٹس نے نیشنل نیوٹریشن مشن کے تحت کی جانے والی کوششوں اور غذائیت پر کلیدی توجہ مرکوز کر نے کے لئے وزیر اعظم کی تعریف کی۔ انہوں نے زرعی پیداوار اور کار کردگی کے کے طریقہ کار کو بڑھانے اور غریبوں اور حاشیہ پر رہنے والے لوگوں کو اوپر اٹھانے کے لئے مدد گار افکار پیش کئے۔ وزیر اعظم نے فاؤنڈیشن کی کوششوں کی تعریف کی اور فاؤنڈیشن کے ذریعہ کئے گئے ذمہ دارانہ عمل کے مظاہرے اور حکومت کی نظر میں ماہرانہ اقدارکو اجاگر کیا۔ انہوں نے مشورہ دیا کہ سر سبز توانائی، زراعت، غذائیت، صحت کے شعبوں میں اعداد و شمار اور شواہد کی بنیاد پر مبنی عمل دخل اور حمایت اس کام میں کس طرح سے مدد گار و معاون ثابت ہو سکتی ہے۔ مسٹر بل گیٹس کے ہمراہ ان کی بھارتی لیڈر شپ ٹیم کے کلیدی ممبران بھی موجود تھے۔ ۔۔۔۔۔۔